
**DAUGAVPILS UNIVERSITĀTE**

STUDENTU PADOME

reģ. Nr. 2793000222

Vienības ielā 13, Daugavpilī, LV-5401

tālrunis: 65425564, e-pasts: studentupadome@du.lv

APSTIPRINĀTS

STUDENTU PADOMES SĒDĒ

2022. gada 29. martā

Protokols Nr. 17

**Kārtība, kādā Studentu padomes darbībā iesaistās aktīvisti**

**I. Vispārīgie noteikumi**

1. Kārtība nosaka Daugavpils Universitātes (turpmāk – DU) studējošo iesaistīšanos Studentu padomes (turpmāk – SP) darbībā kā aktīvistiem.
2. Aktīvistu darbības mērķis ir atbalstīt SP darbību, veicināt DU studējošo līdzdalību SP darbībā.
3. Par SP aktīvistu var kļūt jebkurš DU pilna laika studējošais, kurš nav DU SP loceklis.
4. Lai kļūtu par aktīvistu, DU studējošais iesniedz DU SP valdei noteiktas formas iesniegumu (1. pielikums).
5. SP valde ar balsojumu lemj par studējošā uzņemšanu SP aktīvista statusā.
6. Aktīvists saglabā savu statusu ne ilgāk kā līdz SP pilnvaru beigām.

**II. Aktīvista tiesības**

1. Aktīvistam ir tiesības:
   1. saņemt informāciju par SP darbības organizāciju, plānotajiem pasākumiem, sēžu darba kārtību un veicamajiem uzdevumiem;
   2. piedalīties SP sēdēs kā padomdevējam;
   3. iesaistīties SP pasākumu organizēšanā;
   4. atteikties veikt tādus pienākumus, kas neatbilst viņa iemaņām un prasmēm;
   5. jebkurā laikā pārtraukt dalību SP kā aktīvistam, paziņojot par to SP valdei.

**III. Aktīvista pienākumi**

1. Aktīvistam ir pienākumi:
   1. pašam veikt viņam uzticētos darba uzdevumus;
   2. veicot brīvprātīgo darbu, ievērot SP valdes norādījumus un šo kārtību;
   3. rūpīgi izturēties pret viņa rīcībā nodoto mantu un finanšu līdzekļiem;
   4. nekavējoties informēt SP valdi par problēmām uzticēto pienākumu izpildē.

**III. SP valdes tiesības**

1. SP valdei ir tiesības lemt par aktīvista atsaukšanu, ja brīvprātīgais nepilda SP valdes norādījumus, šīs kārtības prasības.

**IV. SP valdes pienākumi**

1. SP valdei ir pienākums pēc aktīvista pieprasījuma izsniegt apliecinājumu par veikto brīvprātīgo darbu.

Studentu padomes priekšsēdētāja S. Rubiķe

1. pielikums

*Kārtībai, kādā Studentu padomes darbībā*

*iesaistās aktīvisti*

Daugavpils Universitātes

Studentu padomes valdei

**IESNIEGUMS**

|  |  |
| --- | --- |
| **Vārds, uzvārds:** |  |
| **Studējošā apliecības numurs:** |  |
| **Fakultāte:** |  |
| **Studiju programma, kurss:** |  |
| **Tālruņa numurs:** |  |
| **E-pasta adrese:** |  |
| **Mana motivācija piedalīties Studentu padomes darbībā:** |  |

Lūdzu uzņemt mani DU Studentu padomē par aktīvistu.

Ar *Kārtību, kādā Studentu padomes darbībā iesaistās aktīvisti* esmu iepazinies (-usies) un piekrītu tās saturam.

Daugavpilī, 20\_\_\_. gada “\_\_\_.” \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)